קייסי: "מכבי חיפה תחכה קצת עם החגיגות"
במכבי חיפה כבר מוכנים לדבר על חגיגות האליפות, אבל עדיין ממתינים לפתיחתן. יניב קטן, כובש השער בניצחון על בית"ר: "עוד ניצחון או שניים, והעניינים יהיו יותר סגורים". רוני לוי: "בדרך לאליפות צריך לנצח גם משחקים בכוח". יעקב שחר: "היה משחק מגעיל"
עם יתרון של 11 נקודות בפסגה, כשנותרו עוד שישה מחזורים בלבד, מכבי חיפה כבר אלופה. קשה למצוא הבוקר מישהו שקשר בכדורגל הישראלי שיחלוק על הקביעה הזו, אולי חוץ מאנשי מכבי חיפה עצמם. הירוקים, אולי מחשש לנאחס, עדיין לא מוכנים להצהיר שסיפור המאבק על התואר סגור וחתום מבחינה מעשית, גם אחרי הניצחון בטדי על בית"ר ירושלים (0:1), אבל גם הם יודעים שאף אחד לא יוכל למנוע מהם כתר שלישי בארבע שנים.
טובה מאוד, ואני שמח שידענו לעשות את העבודה עד הסוף". על עצירת בעיטת הפנדל של אינדיו פריירה בדקה האחרונה אמר קייסי: "אני משחק עם ניר דווידוביץ' כבר הרבה זמן וסוף סוף הוא עצר פנדל. הגיע הזמן".
יניב קטן היה האיש שהביא את שלוש הנקודות מירושלים, עם שער ראשון שלו בקריירה שהוא כובש בטדי. "בית"ר ירושלים קבוצה טובה מאוד, במיוחד בטדי, אבל ידענו שאם נגיע להזדמנות אחת צריך להבקיע אותה", אמר קטן. "עכשיו אנחנו צריכים לנצח משחק אחד או שניים ואז העניינים יהיו יותר סגורים ונוכל לחגוג אליפות כמו שצריך".
מאמן מכבי חיפה, רוני לוי, יודע שקבוצתו הייתה רחוקה מלהציג כדורגל אטרקטיבי כמצופה מאלופה. "היה משחק קשה מאוד נגד יריב מצוין שמגיעות לו כל המחמאות. הם הקשו עלינו את החיים. חשוב לעשות ניצחון כזה בדרך למטרה הסופית, כי בדרך לאליפות יש גם משחקים קשים, וצריך לדעת להתכונן, לסגור ולצאת למתפרצות. לא כל משחק אתה מנצח עם תצוגת כדורגל נפלאה, ומול בית"ר זה היה מסוג המשחקים שצריך לדעת לנצח בכוח. אנחנו יודעים שעשינו צעד חשוב לאליפות, אבל כל עוד לא עשינו את זה סופית, חובת ההוכחה היא עלינו".
היכולת הבינונית של חיפה לא נעלמם גם מעיניו של הבעלים, יעקב שחר, שלא בחר להתנסח במלים עדינות לגבי המשחק. "זה היה משחק מגעל של שתי הקבוצות ואני לא נהניתי", אמר שחר ל'ידיעות אחרונות'. "כנראה שבדרך לאליפות יש גם משחקים כאלה. עד שזה לא גמור אי אפשר לומר שלקחנו אליפות".
אליניב ברדה: "שיחקנו טוב מאוד. עשינו ניצחון חשוב והגדלנו את הפער. אם לפני המשחקים האחרים היום רצינו לשמור על פער שמונה הנקודות, עכשיו אנחנו עוד יותר שמחים שהגדלנו אותו ל-11".